বরগুনা সদর উপজেলা নির্বাহী কর্মকর্তার কার্যালয়ের একাধিক কর্মকর্তা ও কর্মচারীর সঙ্গে কথা বলে জানা গেছে, যোগদানের পর থেকেই ইউএনও তারিক সালমন সংশ্লিষ্ট সকল কর্মকর্তা ও কর্মচারীদের প্রতি যে শ্রদ্ধাবোধ ও বিনয় দেখিয়েছেন তা অনন্য। উপজেলা পরিষদের প্রতিটি কর্মকর্তা ও কর্মচারী তার সদাচারণের ভক্ত। যে কোনো অন্যায়ের বিরুদ্ধেও তিনি বিনয়ের সঙ্গেই শক্তিশালী অবস্থান নিয়ে থাকেন। এবং সে অবস্থানে তিনি থাকেন অটল ও অবিচল।